নিউটাউনে টোটো চালকের রহস্যমৃত্যু, উদ্ধার রক্তাক্ত দেহ

সাকিল মুস্তাক, নিউটাউন: নিউটাউন (New Town) ১৪ নাম্বার ট্যাংক এর কাছে নির্জন জায়গায় টোটো চালকের (Toto Driver) রক্তাক্ত মৃতদেহ উদ্ধার। পাশেই রয়েছে টোটো। মৃত যুবকের নাম সুশান্ত ঘোষ (Sushanta Ghosh)। বাড়ি রাজারহাট (Rajarhat) রেকজোয়ানির (Reckjovani) মাজেরহাইট (Majerhite)

এলাকায়। এক মহিলা ও ব্যক্তিকে জিজ্ঞাসাবাদ। ঘটনার তদন্তে ইকোপার্ক থানার পুলিশ।

পুলিশ সূত্রে খবর, নিউটাউন ১৪ নাম্বার ট্যাঙ্কের কাছে নির্জন জায়গায় একটি টোটো দাঁড়িয়ে আছে তার সামনে রক্তাক্ত অবস্থায় এক ব্যক্তি পড়ে আছে। তড়িঘড়ি পুলিশ এসে তাকে চিনারপার্কের একটি বেসরকারি হাসপাতালে নিয়ে যাওয়া হলে ডাক্তার মৃত বলে ঘোষণা করে।

আরও পড়ুন: ইদ মোবারক, রাজ্যবাসীকে ইদের শুভেচ্ছা জানালেন মুখ্যমন্ত্রী

এরপরই এই ব্যক্তির পরিচয় পাওয়া যায়। এই ব্যক্তির নাম সুশান্ত ঘোষ, বাড়ি রাজারহাট থানা এলাকার রেকজোয়ানি মাঝেরহাইট এলাকায়।

বাড়ির লোকদের খবর দেওয়া হলে সুশান্তর বাবা, স্ত্রী ও বোন ইকোপার্ক থানায় যায়। তাদের জিজ্ঞাসাবাদ করে জানতে গতকাল এক যুবক তার বাড়িতে যায় তার ফোন নাম্বার নিতে, এবং বলে রবিবার রাতে তার টোটো গাড়িটি ভাড়া লাগবে। রাম মন্দির থেকে ইকোপার্ক আসবে বলে।

সেই মত রবিবার রাত সাড়ে ১০ টা নাগাদ বাড়ি থেকে বের হয়। এর পাশাপাশি পরিবার এর আরও অভিযোগ দীর্ঘদিন ধরে এক মহিলার সঙ্গে তার সম্পর্ক ছিল নাম মামনি। জানাজানি হতে তাকে তার বাড়ি এলাকা থেকে চলে যায় কিন্তু তার পরেও তার সাথে সম্পর্ক ছিল। ওই মহিলার স্বামী একটি টোটো কেনে তার জন্য বেশ কয়েক হাজার টাকা ধার দেয়। সেই টাকা চাইছিল। সেই নিয়ে ঝামেলা হয়। পরিবারের অনুমান ওই টাকা নিয়ে ঝামেলার কারণে খুন করেছে। স্বামী গিরিশ ঘোষ। অনুমান লোক ভাড়া নিয়ে এই খুন করিয়েছে।

সেই অভিযোগের ভিত্তিতে মামনি ও গিরিশকে আটক করে জিজ্ঞাসাবাদ করা হচ্ছে। এই খুনের পিছনে কারণ কি জানার চেষ্টা করা হচ্ছে। এর পাশাপাশি আর কেউ জড়িত আছে কিনা দেখা হচ্ছে। এলাকার সিসিটিভি ফুটেজ খতিয়ে দেখা হচ্ছে।

দেখুন অন্য খবর: